b'\n_START_ARTICLE_\nKrajevna skupnost Bresternica-Gaj\n_START_PARAGRAPH_\nKrajevna skupnost Bresternica-Gaj (kraj\xc5\xa1e KS Bresternica-Gaj) je krajevna skupnost, ki pokriva skrajno severozahodni del Mestne ob\xc4\x8dine Maribor. Sede\xc5\xbe KS se nahaja v kulturnem domu v sredi\xc5\xa1\xc4\x8du naselja Bresternica._NEWLINE_KS Bresternica-Gaj je del Mestne ob\xc4\x8dine Maribor in obsega naslednja naselja: Bresternica, Sredma, Jelovec, Srednje, Gaj nad Mariborom, \xc5\xa0ober in Zgornji Slemen. Za\xc4\x8detki KS v dana\xc5\xa1nji obliki segajo v leto 1979 z izlo\xc4\x8ditvijo iz Krajevne skupnosti Kamnica,_NEWLINE_Obmo\xc4\x8dje obsega ve\xc4\x8d naselij. Bresternica, ki le\xc5\xbei na dravski terasi nadmorske vi\xc5\xa1ine 279 m je osrednje naselje KS. Bresternica je bila prvi\xc4\x8d omenjena \xc5\xbee v 12. stoletju. V neposredni bli\xc5\xbeini se nahaja hidroelektrarna Mariborski otok, ki je bila zgrajena 1948. Z zajezitvijo je nastalo Bresterni\xc5\xa1ko jezero, vedno bolj pomembno za turizem in rekreacijo. V kraju \xc5\xbee od leta 1949 deluje Vesla\xc5\xa1ki klub Branik. V letu 2003 se je pri\xc4\x8del graditi sodobni Vesla\xc5\xa1ki center Maribor z ve\xc4\x8dnamensko dvorano, novimi hangarji in spremljajo\xc4\x8dimi objekti. V naselju Bresternica se\xc2\xa0nahaja \xc5\xa1e podru\xc5\xbeni\xc4\x8dna O\xc5\xa0 Bresternica, podru\xc5\xbenico O\xc5\xa0 Kamnica. Od leta 1976 je v kraju tudi vrtec, ki je obnovljen in ima mo\xc5\xbenost dveh oddelkov. V samem kraju se nahaja \xc5\xa1e kulturni dom, trgovino, po\xc5\xa1to in ve\xc4\x8d manj\xc5\xa1ih gospodarskih subjektov._NEWLINE_V ni\xc5\xbeinskem delu krajevne skupnosti imamo \xc5\xa1e naselje Jelovec, je izklju\xc4\x8dno stanovanjsko naselje._NEWLINE_Na hribovitem obmo\xc4\x8dju na\xc5\xa1e krajevne skupnosti imamo naselji Srednje in Sredma, ki imata najlep\xc5\xa1i razgled na Dravsko dolino, Maribor in Pohorje._NEWLINE_Vas Gaj nad Mariborom le\xc5\xbei na skrajnem vzhodu Kozjaka. Jedro je \xc5\xbeupnijska cerkev Sv. Kri\xc5\xbe, pokopali\xc5\xa1\xc4\x8de in \xc5\xa1olska zgradba, naselje se nahaja na nadmorski vi\xc5\xa1ini 583 m. Cerkev Sv. Kri\xc5\xbe se prvi\xc4\x8d omenja med letoma 1473 in 1477, cerkev je bila po po\xc5\xbearu leta 1769 obnovljena, leta 1884 pa pove\xc4\x8dana. V sredi\xc5\xa1\xc4\x8du se nahaja tudi dom krajanov ki slu\xc5\xbei kulturnemu \xc5\xbeivljenju v kraju._NEWLINE_Naselje \xc5\xa0ober se nahaja na nadmorski vi\xc5\xa1ini 520 m, najvi\xc5\xa1ji vrh je Tojzlov vrh s 703 m nadmorske vi\xc5\xa1ine, kjer se nahaja obrtni\xc5\xa1ko-planinski dom z izredno izletni\xc5\xa1ko to\xc4\x8dko._NEWLINE_Zgornji Slemen je naselje z najvi\xc5\xa1jim vrhom - \xc5\xbdavcarjev vrhom na nadmorski vi\xc5\xa1ini 915 m, kjer je postavljena Planinska ko\xc4\x8da in je priljubljena planinska pohodni\xc5\xa1ka postojanka.'